Peterskirche

Peterskirche (eli St. Peterskirche, suomeksi Pyhän Pietarin kirkko) on Münchenin keskustassa sijaitseva roomalaiskatolinen kirkko. Se on Münchenin keskustan vanhin kirkkorakennus. Historia Ennen Münchenin kaupungin perustamista vuonna 1158 alueella oli pienempi kirkko. Munkit asuivat 700-luvulla kirkon ympärillä mäellä nimeltä Petersbergl. Romaanista tyylisuuntaa edustanut kirkko vihittiin käyttöön 1100-luvun lopussa, mikä laajennettiin goottilaistyyliseksi hieman ennen koko rakennuksen tuhonnutta vuoden 1327 suurta tulipaloa. Uudelleenrakennuksen jälkeen kirkko vihittiin uudelleen käyttöön vuonna 1368. Kirkkoon rakennettiin 1600-luvun alussa 91-metrinen torni, ja kirkkoon tehtiin barokkikuori.lähde? Kirkon sisätiloja hallitsee korkea alttari, johon kuvanveistäjä Erasmus Grasser kuvasi Pyhän Pietarin hahmon. Muut mestariteokset kaikilta ajanjaksoilta ovat viisi Jan Polackin goottilaista maalausta ja useita Ignaz Güntherin veistoksin koristeltuja alttareita. Johann Baptist Zimmermannin vuosina 1753–1756 maalaama kattofresko uusittiin vuosina 1999–2000.lähde? Kirkon 91-metrinen torni tunnetaan yleisesti nimellä ”Alter Peter” (”vanha Pietari”), ja se esiintyy usein Münchenin tunnuksena. Pyhän Pietarin kirkko on vanhin seurakunnan kirkko Münchenissä ja oletettavasti koko kaupungin alkupiste. Lähteet Aiheesta muualla Kuvia tai muita tiedostoja aiheesta Peterskirche Wikimedia Commonsissa 360° Näkymä kirkon tornista St. Peter's Church – kuvia & tietoa (Saksaksi) Der Alte Peter (Arkistoitu – Internet Archive)